Τα είδη ρολών που κυκλοφορούν στην αγορά είναι τα διάτρητα, τα δικτυωτά και τα ρολά ασφαλείας κλειστού τύπου. Το κάθε είδος διαθέτει συγκεκριμένα χαρακτηριστικά και η τελική επιλογή εξαρτάται από τις ανάγκες του δικού σου χώρου.
Ακολουθεί μια συνοπτική παρουσίαση:
1. Διάτρητα ρολά ασφαλείας: Αποτελούνται, συνήθως, από λαμαρίνα. Παρέχουν μεγάλη ασφάλεια και στεγανότητα στον χώρο. Δίνουν περιορισμένη ορατότητα και φωτισμό στο εσωτερικό του χώρου.
2. Ρολά τζαμωτά-αλουμινίου: Συνδυάζουν υψηλής ποιότητας αλουμίνιο και διάφανο υλικό ακριλίκ. Είναι η ιδανική επιλογή για καταστήματα ένδυσης και υπόδησης, καθώς προσφέρουν το βέλτιστο αισθητικό αποτέλεσμα, αλλά και τη μέγιστη ασφάλεια για το κατάστημα.
3. Ρολά ασφαλείας κλειστού τύπου: Κλείνουν χωρίς να αφήνουν πρόσβαση στα αδιάκριτα βλέμματα να δουν στο εσωτερικό του οικιακού ή επαγγελματικού σου χώρου.
4. Θερμοηχομονωτικά ρολά: Προσφέρουν ηχομόνωση, θερμομόνωση και η λειτουργία τους είναι αθόρυβη. Διαθέτουν μεγάλη ανθεκτικότητα, ενώ συνοδεύονται και από μπάρα ασφαλείας για μεγαλύτερη προστασία απέναντι στις καιρικές συνθήκες και τους εξωτερικούς παράγοντες.
5. Δικτυωτά ρολά ασφαλείας: Αποτελούνται από μασίφ σίδερο, ώστε να προσφέρουν μέγιστη ασφάλεια στον χώρο. Χρησιμοποιούνται κυρίως σε καταστήματα με βιτρίνα.
6. Πυράντοχα ρολά λαμαρίνας: Τα συγκεκριμένα ρολά είναι πολύ ανθεκτικά. Προσφέρουν πυροπροστασία και χρησιμοποιούνται ιδιαίτερα σε βιομηχανικούς  χώρους.